**ኣቶ ብርሃነ ገብርሂወት ሓላፊ ቆንስላዊ ጉዳያት ሃገረ ኤርትራ ናይ ስራሕ ምብጻሕ ኣብ በይ ኤርያ ካሊፎርንያ ገሩ፡፡**

ኩቡር ኣቶ ብርሃነ ገብሪሂወት ምስ ኣብ በይኤርያን ከባቢ ዝርከባ ውዳበታት ህ/ግ ማለት ኣብ ሳንሆዘ፡ ሳንታሮዛ፡ ኦክላንድ፡ ሳክራመንቶ፡ ፍረዝኖ ኣገዳሲ ኣኸባታት ኣካይዱ፡፡ ኮምኡውን ምስ ህዝቢ ሰሚናር ገሩ ። \*ዓርቢ መስከረም 7, 2018 ድሕሪ ቀትሪ ምስ ውዳበታት ግንባር ኣብ ሳንሆዘ። \*ቀዳም 8, 2018 ቅድሚ ቀትሪ ምስ ወዳበታት ግንባር ኣብ ሳንታሮዛ። \*ቀዳም 9, 2018 ድሕሪ ቀትሪ ምስ ኩለን ውዳበታት ግንባር ናይ ኩለን ከተማታት ኣብ ኦክላንድ። \*ሰንበት ድሕሪ ቀትሪ ምስ ህዝቢ በይኤርያን ከባብን ኣብ ኦክላንድ።

ኣብቲ ምስ ውዳበታት ግንባር ዝገበሮ ኣኸባታት ንዘካየድኦ ዘይሕለል ቃልሲ ምምስጋን ኮይኑ፡ ነዚ ኣብ ሞንጎ ኤርትራን ኢትዮጵያን ዝካየድ ዘሎ መስርሕ ሰላም ንምዕዋት እጃመን ከም ቀደመን ከበርክታ ናይ ስራሕ መምርሒ ሂቡ።

ኣቶ ብርሃነ ገብርሂወት ብዛዕባ ዝኻየድ ዘሎ መስርሕ ሰላም ኣብ ሞንጎ ኤርትራን ኢትዮጵያን ኣብቲ ብዙሓት ዜጋታት ዝተረኽቡሉ ኣዝዩ ሰፊሕን ብሩህን እኹል ግዜ ሂቡ ዘቕረቦ ህዝባዊ ሰሚናር ኤርትራ ተጻወተቶ ግደ ካብ መዓስን ስለምንታይን ሰፊሕ ገለጻ ሂቡ። ኣስዕቡ ምስ ሶማል ክህልወና ዘለዎ ዝምድና ብሓፈሻኡ ምኩለን ሃገራት ቀርኒ ኣፍሪቃ ሰፊሕ ገለጻ ገሩ።

ብድሕሪዚ ካብ ህዝቢ ዝቐረበሉ ብርክት ዝበሉ ሕቶታት ተቐቢሉ ሰፊሕን ብሩህ መልስታት ሂቡ ናይ ሓሙሽተ መዓልታት ጻንሆት ደምዲሙ ካብ ህዝቡ ተሰናቢቱ ናብ ቦታኡ ተመሊሱ።

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር፡